laion/Wikipedia-Exotic huggingface dataset:
שוק ספיטלפילדס החדש

שוק ספיטלפילדס החדש (למפת לונדון מוגדלת)   קנט סארי ברקשייר בקינגהאם הרטפורדשייר אסקס שוק ספיטלפילדס החדש (למפת לונדון רגילה)   קנט סארי בר. בקי. הרטפורדשייר אסקס שוק ספיטלפילדס החדש (למפת רובע וולת'אם פורסט רגילה)   שוק ספיטלפילדס החדש (למפת רובע וולת'אם פורסט מוגדלת)   שוק ספיטלפילדס החדש שוק ספיטלפילדס החדש (באנגלית: New Spitalfields Market) הוא שוק הממוקם בשכונת לייטון שברובע וולת'אם פורסט, שבמזרח לונדון. שוק זה נפתח בשנת 1991 והועבר אליו המסחר הסיטונאי בפירות וירקות שפעל קודם לכם בשוק ספיטלפילדס הישן. השוק הוא הגדול שבשווקים הסיטונאיים בממלכה המאוחדת. בשוק 115 דוכני פירות, ירקות ופרחים (בשטח כולל של 28,700 מ"ר), ומתקני השוק כוללים מחסנים נרחבים, חדרי קירור, חדרי הבשלה וחדרי אריזה. מבני השוק כוללים מתקנים עבור חברות הסעדה וכן שטחי משרדים בגודל 900 מ"ר. במערב מתחם השוק זורם נהר לי הישן. שוק ספיטלפילדס הישן מדיה וקבצים בנושא שוק ספיטלפילדס החדש בוויקישיתוף אתר האינטרנט הרשמי של שוק ספיטלפילדס החדש
קבוצת הפלטינה

קבוצת הפלטינה או משפחת הפלטינה היא קבוצה שמכילה שש מתכות בעלות תכונות פיזיקליות וכימיות דומות. המתכות הן רותניום, רודיום, פלדיום, אוסמיום, אירידיום ופלטינה. כה רב הוא הדמיון ביניהן, עד כי לרוב הן נמצאות בטבע בשכנות זו לזו. דמיון זה נובע מכך, שמתכות מעבר אלו צמודות אחת לשנייה בטבלה המחזורית ויוצרות צורת מלבן. סגסוגות פלטינה טבעיות היו ידועות לאדם כבר מלפני מאות שנים. האזכור האירופאי הראשון לפלטינה היה בכתביו של הומניסט איטלקי ב-1557 כשכתב על מתכת מסתורית שנמצאה במכרות במרכז אמריקה. הספרדים כינו את המתכת "פלטינה" או "כסף קטן" כשהם נתקלו בה לראשונה בקולומביה. הספרדים התייחסו אל פלטינה בתור זיהום בכסף שהם כרו. שש המתכות הללו מתפקדות כזרזים של תגובות כימיות, בעלות עמידות יוצאת דופן לתגובות כימיות רבות ומתאימות לתכשיטים. כמו כן, יש להן מערך אלקטרונים יציב במיוחד. תכונות אלו מנוצלות על ידי התעשייה. התעשייה הכימית משתמשת בפלטינה או סגסוגות פלטינה ורודיום בזירוז תהליכים כימיים כמו חימצון חלקי של אמוניה תוך יצירת חנקן חמצני שהוא חומר גלם לדשנים, חומרי נפץ וחומצה חנקתית. למתכות מקבוצת הפלטינה שימוש נרחב בסינתזות בכימיה אורגנית. בבתי זיקוק, פלטינה היא זרז שימושי בטיהור נפט גולמי ותהליכים נוספים בייצור אוקטן, בנזין ותרכובות ארומטיות לתעשייה הפטרוכימית. מאז 1979, יצרני מכוניות משתמשים במתכות מקבוצת הפלטינה בתור משטחים מחמצנים בממיר קטליטי, שגורמים לפחמן חד-חמצני (CO) להגיב עם חמצן וליצור פחמן דו-חמצני (CO2) ובכך להפחית את הנזק הסביבתי. קבוצת הפלטינה, באתר אנציקלופדיה בריטניקה (באנגלית)
אברהם זולצבך

פרופסור אברהם זולצבך (בגרמנית: Abraham Sulzbach‏; 1838, המבורג − 1925, פפד"מ) היה חוקר יהדות ומתרגם ספרים עבריים לגרמנית. נולד בהמבורג. את לימודיו במדעי היהדות החל זולצבך בעיר הולדתו המבורג אצל רב העיר אנשל שטרן והמשיך אצל הרב יצחק דב במברגר בווירצבורג. זולצבך נרשם ללימודים באוניברסיטת הומבולדט בברלין, שם הוא למד פיסול אצל מקס לנדסברג. אחרי שסיים בהצלחה את לימודיו היה זולצבך מורה ועבד כמה עשרות שנים ב-Israelitische Realschule בפרנקפורט שהוקם על ידי שמשון רפאל הירש. חתנו היה ר' שמעון כהן מפרנקפורט, שתולדותיו מסופרות בספר "ר' שמעון כהן מפרנקפורט", מהדורה מתוקנת, ירושלים תשס"ו. אברהם זולצבך פרסם ספרים וכתבים רבים על נושאים שונים ביהדות: על קהלת, שירה יהודית וכן סידור לפורים. כמו כן הוא כתב על מוסר של היהדות. נוסף על כך תרגם זולצבך כתבים עבריים רבים לגרמנית. חוסן ישועות: כולל שני קונטרסים מעותקים מתוך כ"י ... א. תיקון כתובה מראבי"ה -- ב. ביאור הגט מר' שמעון מקינון. פרנקפורט על נהר מיין: י. קויפפמאנן, תרס"ו. פירוש על איוב : ... מן כ"י בעקד ספרים העירוני דהאמבורג 37 NO. פרנקפורט על נהר מיין, תרע"א. Abraham Sulzbach: Die poetische Literatur (vom siebenten bis zum siebzehnten Jahrhundert). In: Jakob Winter; August Wünsche (Hg.): Die jüdische Litteratur seit Abschluß des Kanons 3: Die poetische, kabbalistische, historische und neuzeitliche Litteratur. Trier 1896, S. 1-216. Die Ethik des Judentums: Auszüge aus dem „Buche der Frommen“ (sefer hahasid¯im) des R. Jehuda Hachassid. Zusammengestellt und übersetzt von Abraham Sulzbach. Frankfurt a. M.: Sänger & Friedberg 1923 רשימת הפרסומים של אברהם זולצבך, בקטלוג הספרייה הלאומית אברהם בן יצחק זולצבאך (1838-1925), דף שער בספרייה הלאומית
יאיר רמתי

יאיר רמתי (נולד ב-25 באפריל 1954) הוא מהנדס ישראלי, שעמד בראש מנהלת חומה במשרד הביטחון. רמתי הוא בעל תואר ראשון בהנדסת אווירונאוטיקה בהצטיינות מהטכניון (1976), ומוסמך בהנדסת אווירונאוטיקה מהטכניון (1982). שירת בצה"ל בשנים 1976–1981 בתפקיד טכנולוגי, שכלל ניתוח והערכת ביצועים של מערכות נשק מתוצרת הגוש המזרחי, הוא נושא דרגת סגן-אלוף במילואים. ב-1981 החל לעבוד בתעשייה האווירית, שימש מהנדס בכיר בתחום הערכת תפקוד טילים וחיישנים, ניהוג ובקרה ובפיתוח בדיקות וטלמטריה. כיהן כראש פרויקט הטיל "חץ 2" וכמנהל מפעל מלמ בחטיבת מערכות טילים וחלל של החברה, על פועלו בתפקיד זה זכה ב-2003 בפרס ביטחון ישראל והמפעל זכה בפרס הלאומי לאיכות בתעשייה, בשנים 2006–2011 כיהן כסמנכ"ל השיווק של החברה. בתחילת 2012 נכנס לתפקידו כראש מנהלת חומה. בזמן כהונתו היה אחראי על פיתוח מערכות להגנה מפני טילים: כיפת ברזל שרביט קסמים חץ 3 בדצמבר 2015 הודח מתפקידו, שבועיים לאחר ניסוי מוצלח ב"חץ 3", בעקבות עבירת ביטחון מידע - החזקת מידע מסווג במחשבו האישי. במרץ 2018 מונה ליו"ר דירקטוריון חברת אר.אס.אל אלקטרוניקה (RSL Electronics), חברה המספקת מערכות בקרה ודיאגנוסטיקה למערכות צבאיות, תעופתיות ולמערכות אנרגיה. NRG מעריב, יאיר רמתי מונה לסמנכ"ל לשיווק בתעשייה האווירית, באתר nrg‏, 9 באפריל 2006 יאיר רמתי באתר העמותה הישראלית להגנה בפני טילים גילי כהן, האחראי על תוכניות יירוט הטילים הודח כי שמר חומרים מסווגים במחשבו האישי, באתר הארץ, 27 בדצמבר 2015. מכתביו שחר שוחט ויאיר רמתי, לקחים ותצפיות ראשוניות מהמערכה האווירית והפעלת האש מנגד באוקראינה, בין הקטבים, גיליון 37, ‏ 22 בספטמבר 2022. הפרס הלאומי לאיכות בתעשייה לשנת 2004 הוענק למפעל מל"מ של התעשייה האווירית ניסוי מוצלח ב"חץ 3" האחראי על פרויקט ה"חץ" הודח בשל עבירת ביטחון מידע חמורה, באתר ynet, 27 בדצמבר 2015 יאיר רמתי מונה ליו"ר חברת RSL Electronics, באתר TechTime‏, 18 במרץ 2018
More Monsters and Sprites

More Monsters and Sprites (בתרגום חופשי: "עוד מפלצות ושדונים") הוא מיני אלבום, השלישי במספר של מפיק ההאוס והדאבסטפ סקרילקס. האלבום, שנחשב אלבום המשך (או אלבום רמיקסים) לקודמו, מכיל ברובו רמיקסים ללהיט מהאלבום הקודם - Scary Monsters and Nice Sprites, כמו כן גם 3 קטעים חדשים. האלבום יצא לאור לאתר Beatport ב-7 ביוני 2011, לiTunes ב-21 ביוני 2011, ויצא כדיסק ב-17 בינואר 2012. גרסת האייטיונס כוללת גם כבונוס קליפ לסינגל מהאלבום הקודם, Rock N Roll (Will take you to the mountain). מידע על האלבום More Monsters and Sprites באתר MusicBrainz מידע על האלבום More Monsters and Sprites באתר AllMusic האלבום More Monsters and Sprites באתר Discogs
הרמוני (מודול)

הרמוני (באנגלית: Harmony; ידועה גם בשם נוד 2, באנגלית: Node 2) היא מודול על גבי תחנת החלל הבינלאומית. הרמוני הועלתה בהצלחה אל תחנת החלל במשימה STS-120 ב-23 באוקטובר 2007 על ידי מעבורת החלל דיסקברי. בתחילה חוברה היחידה ליוניטי ולאחר מכן הועברה למיקומה הסופי בקדמת המעבדה האמריקאית דסטיני ב-14 בנובמבר 2007. בעת חיבור הרמוני לתחנת החלל עלה נפח המחיה של התחנה מ-420 מטרים מעוקבים ל-490, גידול של כעשרים אחוזים בנפח המחיה. השם המקורי של היחידה היה "נוד 2". במרץ 2007 הסתיימה תחרות בין יותר מ-2200 תלמידים מ-32 מדינות בגילאים של גן עד תיכון על בחירת השם. התחרות נקראה "אתגר נוד 2", והיא דרשה מהמשתתפים ללמוד על התחנה, לבנות מודל שלה ולכתוב חיבור שמסביר מדוע השם שלהם הוא זה שמתאים ל"הרמוני". הרמוני שוקל 14,288 קילוגרם והוא המחבר השני בין שלושה אל החלק הראשי של התחנה. התכנון של הרמוני הוא במידה רבה על בסיס המודל הלוגיסטי הרב תכליתי, תא מדוחס שמביא ציוד ואספקה לתחנה במשימות של המעבורות והוא ניתן להחזרה לכדור הארץ. נוסף על כך הוא תוכנן על בסיס קולומבוס, רכיב שנבנה על ידי סוכנות החלל האירופית. הרמוני מנוהלת על ידי מרכז טיסות החלל מרשל בהאנטסוויל, אלבמה. הוספת המודול אפשרה את הרחבת התחנה מנפח השווה לבית בן שלושה חדרים לנפח השווה לחמישה חדרים, עם חיבור המודול היפני קיבו והמודול האירופי קולומבוס. היד הרובוטית של התחנה קנדארם2 ניתנת להפעלה מרכיב זה בשל הימצאות חיבור חשמל מתאים מחוץ להרמוני. אחרי ביטול מודול המחיה, נבחרה הרמוני לשמש כאזור השינה של הצוות האמריקאי. שני חדרי השינה הראשונים הובאו במשימת STS-126 ושניים נוספים ב-STS-128. אורך: 7.2 מטר היקף: 4.4 מטר במסגרת הסכם בין נאס"א לסוכנות החלל האירופית יחידת "הרמוני" נבנתה על ידי חברת Thales Alenia Space, שבסיסה ברומא. היחידה הגיעה למרכז החלל קנדי שבפלורידה ב-1 ביוני 2003 לאחר שהועברה מאיטליה בעזרת איירבוס בלוגה. "הרמוני" במקור הועברה מידי סוכנות החלל האיטלקית לידי סוכנות החלל האירופית ולאחר מכן לנאס"א במכון לעיבוד חלקי תחנת החלל. העברה זאת סיימה הסכם גדול בין נאס"א לסוכנות החלל האירופית שנחתם בטורינו ב-8 באוקטובר 1997. האסטרונאוט האיטלקי פאולו אנג'לו נספולי ליווה את הרמוני לתחנת החלל על גבי משימה STS-120. הרמוני שוגרה בהצלחה אל תחנת החלל במשימה STS-120 ב-23 באוקטובר 2007 על ידי מעבורת החלל דיסקברי, בתור רכיב עיקרי של התחנה ושמו ISS-10A. ב-26 באוקטובר, הקנדארם2 הוציא את הרמוני מתוך תא המטען של המעבורת וחיבר אותה באופן זמני לחיבור הצד של יוניטי, למחרת ב-27 באוקטובר נכנס הצוות לתוך המודול. לאחר שהמעבורת עזבה את הרמוני, היא הועברה לקדמת דסטיני, כאשר זה הוא מיקומה הנוכחי והסופי. חיבור זה דרש מצוות התחנה לבצע שלוש פעילויות חוץ ריכביות על מנת לסיים את החיבור. תחנת חלל נאס"א תחנת החלל הבינלאומית מדיה וקבצים בנושא הרמוני בוויקישיתוף על הרמוני באתר סוכנות החלל האירופית על משימה STS-120 באתר נאס"א על הרמוני באתר נאס"א על הרמוני באתר טאלאס אליניה ספייס
מי מלך

מי מלך (מלטינית: Aqua regia) הם תערובת של חומצה חנקתית וחומצת מימן כלורי ביחס 3:1 (שלוש מולקולות של חומצת מימן כלורי על כל מולקולת חומצה חנקתית אחת HNO3+3HCl). צבע התערובת צהבהב, והיא מסוגלת לשתך חומרים רבים. מי מלך נמנים עם קבוצה מצומצמת של חומרים המסוגלים להמס זהב ופלטינה. השם "מי מלך" בא מהמתכות האציליות שביניהן זהב, טנטלום ופלטינה. למי מלך תפקיד בחריטה במספר תהליכים אנליטיים. מי מלך הם חומר בלתי יציב בטמפרטורת החדר – הגזים כלור וניטרוסיל כלוריד (NOCl) מתנדפים מן התמיסה במהירות, והיא מאבדת את תכונותיה השימושיות, ולכן יש לערבב את החומצות זמן קצר לפני השימוש. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מי מלך יכולים להמס זהב מכיוון שהם מכילים גם חומצה חנקתית וגם חומצת מימן כלורי, כשלכל אחת מחומצות אלה תפקיד שונה בתהליך. חומצה חנקתית היא חומר מחמצן חזק שיכול להמס זהב ליצירת יוני זהב ‎(Au3+), אך שיווי המשקל בתגובה מושג לאחר המסת כמות אפסית של זהב. חומצת מימן כלורי מספקת יוני כלור שמגיבים עם הזהב ויוצרים חומצה כלורואאורית (Chloroauric Acid) בתגובה הבאה: Au + 3NO3- + 6H+ → Au3+ + 3NO2 + 3H2O Au3+ + 4Cl- + H+ → HAuCl4 כתוצאה מכך מסולקים יוני הזהב מהתמיסה והחומצה החנקתית יכולה להמיס זהב נוסף. ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
חומצה טרפתלית

חומצה טרפתלית (Terephthalic acid) או חומצה פרה-פתלית היא חומצה קרבוקסילית ארומטית שנוסחתה C8H6O4. המולקולה בנויה מטבעת בנזן אליה קשורות שתי קבוצות חומציות בעמדה פרה (על שני פחמנים בעמדות 1 ו4) זהו איזומר של חומצה פתלית וחומצה איזופתלית. החומר משמש לייצור פולימרים כדוגמת PET שלו מגוון שימושים כייצור בקבוקי משקה וטקסטיל (פליז). בשנת 2006 היה הביקוש העולמי לחומצה טרפתלית 30 מיליון טונות. לחומר מסיסות נמוכה במים ובכהלים, בחימום באוויר חומצה טרפתלית עוברת המראה ב-402°C. חומצה טרפתלית מיוצרת מחמצון של פרה-קסילן על ידי חמצן . תוצר הביניים בתהליך הוא p-Toluic acid (קבוצת מתיל וקבוצת חומצה בעמדות פרה על טבעת הבנזן). בשל אפקט משיכת האלקטרונים על ידי הקבוצה החומצית המתיל הופך ריאקטיבי הרבה פחות ולכן השלב השני בחמצון קשה יותר. בתהליך המסחרי הממס הוא חומצה אצטית והקטליזטור מורכב ממלחי קובלט ומנגן ובתוספת ברום. הניצולת בתהליך הייצור מגיעה ל-95%, לתהליך כמה חסרונות כדוגמת פרוק או שרפה של החומצה האצטית ודה-קרבוקסילציה כלומר איבוד קבוצה חומצית לקבלת חומצה בנזואית. ריאקצית החמצון של פרה-קסילן לחומצה טרפתלית מתקדמת במנגנון של רדיקלים חופשיים. היונים התלת ערכיים של מנגן וקובלט יוצרים רדיקלים של ברום מיוני הברומיד (-Br) בתמיסה. הברום סופח אטום מימן מקבוצות המתיל של הקסילן ומשאיר רדיקל שיגיב עם חמצן וימשיך את הריאקציה. חומצה טרפתלית היא אחת משלושה איזומרים של בנזן די-קרבוקסיל שני האיזומרים האחרים הם חומצה פתלית בה תופסות החומצות הקרבוקסיליות את עמדות 1 ו 2 בטבעת הבנזן וחומצה איזופתלית בה מצויות החומצות בעמדת מטה כלומר על פחמנים 1 ו 3. מדיה וקבצים בנושא חומצה טרפתלית בוויקישיתוף MSDS (גיליון בטיחות חומרים) של חומצה טרפתלית (אנגלית)
קרושבאץ

קרושבאץ (בסרבית קירילית: Крушевац) היא עיר במרכז סרביה. העיר משמשת כמרכז המנהלי של מחוז ראסינה, וב-2011 עמדה אוכלוסייתה כולל בפרוורים על 127,429 נפש. העיר מרוחקת 190 קילומטרים דרומית מהבירה בלגרד. במאה ה-14 הייתה העיר בירת סרביה. מייסדה, המלך לזאר, השאיר אחריו בניינים בסגנון ימי הביניים, כנסייה ואת יקבי רובין. בעיר קיימת קבוצת כדורגל, נפרדק קרושבאץ, המתמודדת בליגת העל הסרבית. ובנוסף קבוצת כדורסל, נפרדק קרושבאץ המתמודדת בליגה הבכירה. איטליה פיסטויה, איטליה קרואטיה טרוגיר, קרואטיה בוסניה והרצגובינה טראווניק, בוסניה והרצגובינה יוון קורפו, יוון הונגריה סנטאנדרה, הונגריה ישראל קריית גת, ישראל רומניה רמניקו ולצ'אה, רומניה רוסיה וולגוגרד, רוסיה רוסיה ריאזן, רוסיה בולגריה סטארה זאגורה, בולגריה סלובניה ז'אלץ, סלובניה בוסניה והרצגובינה ביילינה, בוסניה והרצגובינה מדיה וקבצים בנושא קרושבאץ בוויקישיתוף אתר האינטרנט הרשמי של קרושבאץ tonkosti.ru, Крушевац
טרול (פירושונים)

האם התכוונתם ל... טרול – מפלצת מיתולוגית דמוית אדם טרול (אינטרנט) – משתתף באתר באינטרנט, שכל מטרתו היא להזיק טרול פטנטים – כינוי גנאי לתובעים סדרתיים על פטנטים טרול זכויות יוצרים – כינוי גנאי לתובעים סדרתיים על זכויות יוצרים בובת טרול – סוג בובה פופולרי שנוצר לראשונה ב-1959 טרול (סרט) – סרט קולנוע מסוגת הפנטזיה טרול 2 – סרט ההמשך של הסרט "טרול" טרול – יצור המופיע בספרי הארי פוטר טרול – סלנג טרולדהגן – ביתו לשעבר של המלחין הנורווגי אדוורד גריג טרול (מכונית) – מכונית קופה קטנה מתוצרת "Troll Plastik & Bilindustri" הנורווגית, אשר יוצרה בין השנים 1956–1958
הולבי סיטי

הולבי סיטי (באנגלית: Holby City) היא סדרת טלוויזיה בריטית מסוגת דרמה רפואית בהפקת ה-BBC, המתרחשת בבית החולים הולבי, ועלתה לשידור לראשונה ב-12 בינואר 1999. הסדרה הושקה בשנת 1999 כסדרה מקבילה ל"חדר מיון" (Casualty) העוסקת בחיי היום יום בבית החולים, וממשיכה את דרכה גם בהווה לאחר היסטוריה ארוכה של פרסים שונים על הפקתה ועלילותיה. במהלך הסדרה הופיעו רבים בתפקידי אורח, ובתפקידי צוות בית החולים לוהקו שחקנים ידועים כגון השחקן אדריאן אדמונדסון והשחקניות פטסי קנזיט, רוזי מרסל וג'יין אשר. העונה ה-22 במספר עלתה לשידור ב-7 בינואר 2020 ותכלול 52 פרקים. בשנת 2008 זכתה הסדרה בפרס באפט"א לטלוויזיה לאופרת הסבון ודרמה בהמשכים הטובה ביותר, ומועמדויות נוספות בשנים 2004, 2005, 2006, 2012, 2014, 2016. מרכז העלילה סובב סביב צוות בית החולים. נושאים שונים מועלים בפרקי הסדרה, יחסי רופאים וחולים, יחסים אישיים וחברויות שונות בין עובדי בית החולים, נושאי האתיקה הרפואית השונים, ועוד המון נגיעות שונות בחיי המטופלים השונים אשר מהווים כנקודות התחלה שוליות למגוון עלילות. מדיה וקבצים בנושא הולבי סיטי בוויקישיתוף אתר האינטרנט הרשמי של הולבי סיטי (באנגלית) הולבי סיטי, ברשת החברתית פייסבוק הולבי סיטי, ברשת החברתית אקס (טוויטר) הולבי סיטי, ברשת החברתית אינסטגרם "הולבי סיטי", במסד הנתונים הקולנועיים IMDb (באנגלית) "הולבי סיטי", באתר Metacritic (באנגלית) "הולבי סיטי", במסד הנתונים הקולנועיים KinoPoisk (ברוסית) אתר הסדרה באתר ה-BBC ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
עצם המצח

עצם המצח (TA: Os frontale) היא אחת מעצמות הגולגולת. זו העצם הקדמית עליונה בגולגולת, וכמו שאפשר להבין משמה, היא העצם התומכת במצח. עצם המצח היא עצם שטוחה, עבה יחסית לשאר עצמות הגולגולת. חלקה העליון הוא בצורת מקטע כדורי, ומהווה את חלקו הקדמי של הקדקוד ואת המצח. חלקה התחתון מהווה את תקרתן של ארובות העיניים וחלק מתקרתו של חלל האף. מעט מעל לארובת העין בכל צד נמצאת בליטה גרמית המכונה קשת הגבינים (Arcus superciliaris). קשת הגבינים בולטת בגברים יותר מאשר בנשים. מתחת לקשת הגבינים נמצא גת המצח (Sinus frontalis). בין קשתות הגבינים קיימת בליטה המכונה פדחת (Glabella). בחלקה העליון של עצם המצח יש תפר (Sutura frontalis) המחבר את צדה השמאלי לצדה הימני: אצל תינוקות רכים עצם המצח מפורצת, ויש מרווח בין שני הצדדים. מרווח זה נסגר בשנות החיים הראשונות תוך יצירת התפר. עצם המצח היא העבה והכבדה שבעצמות הגולגולת, ומהווה גשר בין העצמות שמהוות את קופסת המוח ובין עצמות הפנים. עצם המצח מופרקת במפרקים פיברוטיים מסוג תפר לעצמות הקודקוד, בחלקה העליון, לעצמות הרקה, לעצם היתד בשני צידי הגולגולת (בשני מפרקים שונים), לעצמות הלחיים, וללסת העליונה. בזכות עובייה של עצם המצח, היא החזקה שבעצמות הגולגולת, והיחידה בהן שבעלי חיים רבים, כולל האדם, עושים בה שימוש לתקיפה או התגוננות. להכאה באמצעות עצם המצח יוחדה מילה בשפה העברית - נגיחה. בכדורגל, נעשה שימוש נרחב בנגיחה כדי למסור את הכדור או לשגרו לכיוון השער. אצל בעלי חיים רבים, שתי הכנפיים של עצם המצח לא מתאחות כמו אצל האדם, והעצם נשארת שטוחה ובמקרים מסוימים בעלת שתי אונות. אצל רוב בעלי חיים המקרינים, בסיס הקרניים הוא בעצם המצח. אצל זוחלים רבים, חלקה העליון של ארובת העיין אינו חלק מעצם המצח, אלא שייכת לעצם או שתי עצמות נוספות, שאינן קיימות אצל היונקים. בתיאורים של אנשים או דמויי אדם כמו מלאכים או שדים בעלי קרניים, כמו גם בפסל משה של הפסל מיכלאנג'לו, הקרניים בוקעות דווקא מעצמות הקודקוד, בניגוד למציאות הזואולוגית של בעלי חיים מקרינים אמיתיים. תצלום רנטגן של גולגולת אדם. עצם המצח צבועה באדום להדגשה עצם המצח, המשטחים החיצוניים עצם המצח, המשטחים הפנימיים
עומד הידראולי

עומד הידראולי הוא כמות האנרגיה ליחידת משקל של זורם כלשהו ביחס למשטח גאודזי ונמדד ביחידות של מטרים (לדוגמה: עבור מים היחידות הן מטר מים [m H2O]). העומד ההידראולי הוא שילוב של מספר מדדים: גובה הזורם, הלחץ בו שרוי הזורם, מהירות הזורם ומשקלו הסגולי. סכומם הפיזיקלי של כל המדדים הללו מאפשרים לקבוע מדד לעומד ההידראולי של הזורם ומאפשרים לנבא בעזרת חישוב את כיוון זרימתו, שכן זורם יזרום תמיד מעומד הידראולי גבוה לעומד הידראולי נמוך (כדי לפצות על הפסדים בזרימה). עומד הידראולי יכול להיות מחושב לפי הנוסחה הנובעת ממשוואת ברנולי: H = z + ψ + v 2 / 2 g {\displaystyle H=z+\psi +v^{2}/2g} כאשר: H - העומד ההידראולי הכולל ביחידות של גובה [למשל, מטר מים]. z - גובה הזורם ביחס למשטח כלשהו [למשל, מטר מים]. ψ {\displaystyle \psi } - עומד לחץ. ψ = p ρ ⋅ g {\displaystyle \psi ={\frac {p}{\rho \cdot g}}} . כלומר, ψ {\displaystyle \psi } שווה ללחץ חלקי צפיפות הנוזל כפול תאוצת הכובד ולכן יכול להימדד ביחידות של גובה (למשל, מטר מים). v 2 / 2 g {\displaystyle v^{2}/2g} - עומד קינטי, הנובע מהאנרגיה הקינטית של הזורם לדוגמה: מכל מים בגובה 10 מטרים, הפתוח לאטמוספירה. כאשר מתרחש מצב סטטי ללא זרימה במכל, גובה המים בנקודה הגבוהה ביותר במכל הוא 10 מטרים ( z 1 = 10 {\displaystyle z_{1}=10} ), אך הלחץ בה שווה ללחץ האטמוספירי, ולכן p 1 = 0 {\displaystyle p_{1}=0} ולכן גם ψ 1 = 0 ρ ⋅ g = 0 {\displaystyle \psi _{1}={\frac {0}{\rho \cdot g}}=0} . הזורם נייח ולכן גם העומד הקינטי הוא אפס, ומכאן: H 1 = 10 + 0 + 0 = 10 m {\displaystyle H_{1}=10+0+0=10m} . בנקודה הנמוכה ביותר במכל הגובה הוא z 2 = 0 {\displaystyle z_{2}=0} , אך לחץ המים בה שווה לעשרה מטרים של מים הלוחצים על הנקודה ( ψ 2 = 10 m {\displaystyle \psi _{2}=10m} ) ומכאן: H 2 = 0 + 10 = 10 m {\displaystyle H_{2}=0+10=10m} . ולכן העומד ההידראולי במעלה המכל שווה לעומד ההידראולי בתחתית המכל ( H 1 = H 2 {\displaystyle H_{1}=H_{2}} ) ולא מתרחשת זרימת מים בין שתי הנקודות. אולם אם יפתח נקב בתחתית המיכל, הלחץ בנקב הוא אפס (אטמוספירי) וכל העומד יהפוך לעומד קינטי (מהירות) לפי עקרון טוריצ'לי H 3 = H 1 = 10 m = v 2 / 2 g {\displaystyle H_{3}=H_{1}=10m=v^{2}/2g} ולכן מהירות הזורם היוצא מהנקב תהיה v = 2 g H {\displaystyle v={\sqrt {2gH}}} .
פיטר ויספלווי

פיטר ויסְפֶּלְוִוי (בהולנדית: Pieter Wispelwey; נולד ב-25 בספטמבר 1962) הוא צ'לן הולנדי. בשנת 1992 היה הצ'לן הראשון שקיבל את פרס המוזיקה ההולנדי, הניתן לנגן צעיר ומבטיח בהולנד. ויספלווי נחשב לאחד מגדולי הצ'לנים בעולם.[1].[2] פיטר ויספלווי נולד בהרלם וגדל בזאנטפורט. מגיל צעיר מאוד נחשף לצלילי רביעיית המיתרים של אביו, שנגניה החובבים התאמנו בבית משפחת ויספלווי. בשנים הבאות החל ללמוד נגינה בצ'לו באמסטרדם והמשיך אצל פול כץ בארצות הברית ואצל ויליאם פלית' בבריטניה. בעשור השלישי לחייו סווג ויספלווי כצ'לן בארוק. הקלטתו הראשונה בשנת 1990, לסוויטות לצ'לו של באך בחברת צ'אנל קלאסיקס, זכתה לשבח. חברת ההקלטות איפשרה לו לבחור הן ברפרטואר הרצוי לו והן בנגנים ובתזמורות שהעדיף. התוצאה הייתה הקלטות של רפרטואר יוצא דופן, כגון סונאטינות לכינור של שוברט, ואלסים, מזורקות ופרלודים של שופן והסונאטות של באך לויולה דה גמבה, באינסטרומנטאציה אישית משלו. ויספלווי הופיע ברסיטלים באולמות קונצרטים כל רחבי העולם, כגון קונצרטחבאו באמסטרדם, ויגמור הול בלונדון, תיאטר דו שאטלט בפריז, תיאטרו קולון בבואנוס איירס ובית האופרה של סידני. הוא ניגן עם תזמורות והרכבים רבים, עם מנצח ובלעדיו. מיזמים ראויים לציון ללא מנצח הם סיור הקונצרטים וההקלטה של הקונצ'רטי לצ'לו של שומאן ושוסטקוביץ' עם התזמורת הקאמרית האוסטרלית בהנחיית ריצ'רד טונייטי. כמו כן הופיע עם התזמורת הפילהרמונית של רוטרדם, תזמורת רשות השידור הבריטית, התזמורת הסימפונית הלאומית של רוסיה, הקאמרטה אקדמיקה של זלצבורג, התזמורת הקאמרית מאהלר, הפילהרמונית הקאמרית הגרמנית של ברמן ועוד, והקליט עם התזמורת הפילהרמונית של הולנד ועם תזמורת הרדיו הפילהרמונית של הולנד. ויספלווי מרוצה לנגן הן בצ'לו מודרני עם מיתרי מתכת או מעי והן בצ'לו בארוק בעל ארבעה וחמישה מיתרים והודות לכך הרפרטואר שלו מקיף יצירות מבאך עד אליוט קרטר. כמי שהורגל מילדות בכלים תקופתיים גורס ויספלווי, כי בתנאים המתאימים, הרבה מן המוזיקה של המאות ה-18 ה-19 נשמעת טוב יותר בנגינה על מיתרי גיד מאשר על מיתרי מתכת. עם זאת, כנגן מעשי ולא טהרן, הוא מנגן בצ'לו מודרני בנסיבות, שבהן הוא נשמע טוב יותר מכלי תקופתי. מדיה וקבצים בנושא פיטר ויספלווי בוויקישיתוף אתר האינטרנט הרשמי של פיטר ויספלווי פיטר ויספלווי, באתר ספוטיפיי פיטר ויספלווי, באתר AllMusic (באנגלית) פיטר ויספלווי, באתר MusicBrainz (באנגלית) פיטר ויספלווי, באתר Discogs (באנגלית) פיטר ויספלווי, באתר Songkick (באנגלית) האתר של נועם לסטר, על פיטר ויספלווי ממבט אישי Interview at cello.org לוסי רובינסון, אנסמבל פלורילגיום מילון גרוב למוזיקה ומוזיקאים אונליין
לורנס בראונלי

לורנס בראונלי (אנגלית: Lawrence Brownlee; נולד ב-1972, יאנגסטאון, אוהיו) הוא זמר טנור אמריקאי הקשור במיוחד עם שירת הבל קנטו. בשנת 2001 הוא זכה בתחרות לזמרים צעירים במטרופוליטן אופרה, בניו יורק. הוא קיבל גם פרסים שונים ביניהם את הפרס על שם ריצ'רד טאקר לזמרי אופרה. הוא ערך את הופעת הבכורה שלו במטרופוליטן אופרה בניו-יורק ב -26 באפריל 2007 וזכה לתשואות על קולו, אך גם לביקורת על כישורי המשחק שלו. הופיע והקליט עם זמרי אופרה מפורסמים בהם רנה פלמינג וג'ניפר למור. מדיה וקבצים בנושא לורנס בראונלי בוויקישיתוף אתר האינטרנט הרשמי של לורנס בראונלי לורנס בראונלי, באתר MusicBrainz (באנגלית) לורנס בראונלי, באתר Discogs (באנגלית) לורנס בראונלי, באתר Songkick (באנגלית) ביצוע משובח ליצירה Una furtiva lagrima של גאטנו דוניצטי, באתר יוטיוב.
משורר

משורר הוא אדם הכותב שירה. משוררים פעלו החל מתקופות עתיקות והתקיימו לאורך ההיסטוריה במקומות שונים. בכל תקופה, תרבות ושפה, סגנון המשוררים והטכניקות שלהם השתנו. ביטויי השירה בעברית נמצאים כבר בתנ"ך כדרך להבעת מסרים, רגשות, הוראות וקינות. פזמונאי הוא אדם הכותב טקסטים המיועדים בראש ובראשונה להלחנה. ישנם משוררים שלצד שיריהם הם כתבו גם פזמונים – למשל: נתן אלתרמן. ישנם שירים שהולחנו על אף שלא נועדו לכך – למשל: שיריו המולחנים של נתן יונתן. משוררים בעבר נקראו גם משכילים[דרוש מקור], אף על פי שגם אנשים אחרים היו משכילים במידה גבוהה. מספר משוררים כמו ג'ון גאוור וג'ון מילטון היו ידועים ביכולתם לכתוב שירה יפה ביותר משפה אחת. לקראת המאה ה-20 החלו אוניברסיטאות רבות להציע תארים בכתיבה יצירתית. אף על פי שתואר זה לא הכרחי למשורר כדי ליצור, הוא יכול לספק כלים ליצירה, נוסף על זמן בעבורה[דרושה הבהרה]. בשיר השירים, ז',ג' מוצאים: שָׁרְרֵךְ אַגַּן הַסַּהַר. שָׁרֵר, שמו של הטבור שהוא מרכז חִיות העֻבָּר. משורר- הוא המחבר מראשית הקיום למקור היניקה. נתן זך תהה: "הַצַּיָּר = מְצַיֵּר. הַסּוֹפֵר = מְסַפֵּר. הַפַּסָּל = מְפַסֵּל/ אַךְ הַמְּשׁוֹרֵר אֵינוֹ שָׁר" (כותרת השיר: הצייר מצייר) סופר רשימת משוררים רשימת משוררים עבריים משוררים, דף שער בספרייה הלאומית The Zibaldone project – Leopardi Centre, University of Birmingham (באנגלית בריטית) ערך זה הוא קצרמר בנושא משוררים. אתם מוזמנים לתרום לוויקיפדיה ולהרחיב אותו.